Ballin'

Ballin הוא סינגל של המפיק המוזיקלי האמריקאי מאסטרד, בהשתתפות הראפר האמריקאי רודי ריץ', מתוך אלבום האולפן השלישי של מאסטרד, Perfect Ten. השיר יצא לאור ב-20 באוגוסט 2019, כסינגל השלישי מתוך האלבום, על ידי חברות התקליטים 10 סאמרס רקורדס ואינטרסקופ רקורדס.

==רקע==
רודי ריץ' חשף בראיון כי השיר נוצר בסוף 2018, אך מאסטרד רצה לשמור אותו לאלבומו Perfect Ten, עליו עדיין עבד.<ref name="bittersweet"></ref> מאוחר יותר, נכלל השיר באלבום, שיצא ביוני 2019.<ref></ref> ריץ' אמר שהוא ידע כי השיר "קשה מספיק" בפעם הראשונה שהוא שמע אותו, ואילו מאסטרד הכריז כי "זה הולך להיות זה". בהמשך, רודי ריץ' ומאסטרד שיתפו פעולה פעם נוספת, בשיר "High Fashion", שיצא לאור כחלק מאלבום הבכורה של רודי ריץ', Please Excuse Me for Being Antisocial.<ref name="bittersweet" />

==הרכב ומילים==
"Ballin'" הוא שיר היפ הופ שיש בו "עלייה מעוני לעושר ". בפתיחה שלו, השיר מכיל דגימה משירן של להקת הבנות 702 משנת 1996, "Get It Together".<ref name="PicthforkBest"></ref>

השיר כולל "מקצב חלק וקופצני", כאשר רודי ריץ' מראפרפ על עלייתו לגדולה בתעשיית המוזיקה.<ref name="Lyrics"></ref>

בבית הראשון, מצדיע ריץ' לראפר ניפסי האסל המנוח וחברתו לורן לונדון: "אני מריץ את המדפים האלה עם המלכה שלי כמו לונדון וניפ". השורה מתייחסת בו זמנית לשיתוף הפעולה של ריץ' והאסל, "Racks in the Middle", שיצא מוקדם יותר בשנת 2019 והיה לסינגל האחרון של האסל לפני מותו.<ref name="Lyrics" /> הרן מאמו מבילבורד ציין כי "באופנתו של האסל הטיפוסית", רודי ריץ' "מספר את מצוקות חייו לפני שהתעמק באוצרותיו החדשים".<ref name="Lyrics" />

==ביקורות==
השיר זכה לשבחים רבים ממבקרי המוזיקה. צ'ארלס הולמס ממגזין רולינג סטון טען כי הוא מתמודד לתואר "שיר השנה".<ref></ref> המגזינים קומפלקס ובילבורד כינו אותו שניהם כ"רצועה בולטת" באלבום.<ref></ref><ref></ref> מגזין פיצ'פורק כלל את "Ballin'" ברשימת שירי הראפ הטובים ביותר לשנת 2019 ותיאר אותו כ"מרכז האלבום המושלם של מאסטרד". מאוחר יותר, מגזין קומפלקס נתן לו את תואר השיר הטוב ביותר לשנת 2019, ותיאר אותו כ"המנון טוב כל כך ומדבק, שתצטרכו אנטיביוטיקה רק כדי להפסיק להפעיל אותו מחדש".<ref name="ComplexBest"></ref>

==הצלחה מסחרית==
השיר הפך לשירו של מאסטרד שהגיע למיקום הגבוה ביותר במצעד הבילבורד הוט 100, כשהגיע בשיאו למקום ה-11.<ref name="Hot 1002"></ref> הוא היה גם לשיר של רודי ריץ' שהגיע למיקום הגבוה ביותר במצעד, עד ששירו "The Box" הגיע למקום הראשון במצעד בשבוע שלאחר מכן.<ref name="Hot 1002"/><ref></ref> הוא גם הגיע למקום הראשון במצעד השירים הקצביים של בילבורד, והפך לשירו השני של מאסטרד שהגיע למקום הראשון במצעד, לאחר "Pure Water", וכן לשירו הראשון של ריץ' שהגיע למקום הראשון.<ref name="Rhythmic"></ref> השיר הגיע גם לראש מצעד הראפ איירפליי.<ref name="Rhythmic" />

==וידאו קליפ==
לווידאו קליפ הנלווה לשיר פרסם מאסטרד טיזר בעמוד האינסטגרם שלו ב-29 בספטמבר 2019.<ref></ref> הקליפ לשיר פורסם ב-2 באוקטובר 2019 וזכה לשבחי המבקרים.<ref></ref><ref></ref><ref></ref>

==הופעות חיות==
ב-16 בדצמבר 2019 ביצע רודי ריץ' את השיר בהופעה חיה, לצד תזמורת בת 8 חלקים, במועדון פפרמינט בלוס אנג'לס, כחלק מסדרת Trap Symphony של אודיומאק .<ref></ref><ref></ref>

==פרסים ומועמדויות==
טקס פרסי גראמי ה-62
{| class="wikitable"
|-
! style="width:px;"| שנה
! פרס
! תוצאה
|-
! 2020
| ביצוע הראפ/שירה הטוב ביותר<ref name="Grammy"></ref>
| 
|}

==מיקומי שיא==

==נתוני מכירות==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה
| 70,000
|-
! קנדה (Music Canada)
| פלטינה
| 80,000
|-
! פורטוגל (AFP)
| זהב
| 5,000
|-
! בריטניה (BPI)
| כסף
| 200,000
|-
! ארצות הברית (RIAA)
| פלטינה ×5
| 5,000,000
|}

==קישורים חיצוניים==

==הערות שוליים==

קטגוריה:שירי 2019
קטגוריה:סינגלים מ-2019
קטגוריה:שירי היפ הופ אמריקאיים
קטגוריה:שירים באנגלית
קטגוריה:סינגלים בהוצאת אינטרסקופ רקורדס